Jūras ērgļi

Jūras ērgļi, jūras ērgļu ģints (Haliaeetus) ir liela auguma vanagu dzimtas (Accipitridae) plēsīgo putnu ģints, kas pieder jūras ērgļu apakšdzimtai (Haliaeetinae). Jūras ērgļu ģintī ir 8 mūsdienās dzīvojošas sugas.

Šī ģints, iespējams, ir viena no vecākajām ģintīm starp visiem mūsdienās dzīvojošiem putniem. Vecākās atrastās fosilijas ir 23 miljonus gadu vecas - no oligocēna sākuma, atrastas Ēģiptē. Šim senajam putnam daudzas īpašības un kopējā uzbūve ir identiska ar mūsdienu jūras ērgļiem. Ģints dažādās sugas dzīvoja jau miocēna vidū pirms 12-16 miljoniem gadu.Lambrecht, K. (1933). Handbuch der Palaeornithologie. Gebrüder Bornträger, Berlin.

Latvijā sastopama viena jūras ērgļu suga - jūras ērglis (Haliaeetus albicilla)).

 Sistemātikas diskusijas 
Tuvākie jūras ērgļu radinieki vanagu dzimtā ir zivjuērgļi (Ichthyophaga). Radniecības pakāpe ar citām vanagu dzimtas ģintīm nav īsti skaidra.

Pastāv viedoklis, ka jūras ērgļi ir tuvāk radniecīgi maitu kliju ģintij (Milvus), nekā ērgļu ģintij (Aquila). Šī hipotēze tika izvirzīta, balstoties uz morfoloģijas un uzvedības pētījumiem.Brown, L. H, & Amadon, D. (1968). Eagles, Hawks and Falcons of the World. Country Life Books, Feltham. Arī pēdējo gadu ģenētiskie pētījumi apstiprina šo hipotēzi, bet vienlaicīgi atklāj jaunus, pārsteidzošus faktus. Abas ģintis: gan jūras ērgļu ģints, gan maitu kliju ģints, ir tuvu radniecīgas klijānu ģintij (Buteo).A mtDNA phylogeny of sea eagles (genus Haliaeetus) based on nucleotide sequences of the cytochrome b gene Jaunie atklājumi tuvākā nākotnē var izmainīt esošo vanagu dzimtas sistemātiku.

 Izskats un īpašības 
Jūras ērgļu sugas ir liela auguma plēsīgie putni, bet to augumu atšķirības arī ir diezgan lielas. Mazākais ir Zālamana jūras ērglis (Haliaeetus sanfordi), kura vidējais svars ir 2-2,7 kg, bet lielākais ir baltplecu jūras ērglis (Haliaeetus pelagicus). Tā masa sasniedz 9 kg. Lielākais ģints ērglis Eiropā ir jūras ērglis (Haliaeetus albicilla), kas var svērt 6,9 kg.del Hoyo, J.; Elliott, A.; Sargatal, J., eds. (1994). Handbook of the Birds of the World. 2. Barcelona: Lynx Edicions. .

 Sistemātika 
Jūras ērgļi (Haliaeetus)
 Āfrikas zivju ērglis (Haliaeetus vocifer)
 Baltgalvas ērglis (Haliaeetus leucocephalus)
 Baltplecu jūras ērglis (Haliaeetus pelagicus)
 Baltvēdera jūras ērglis (Haliaeetus leucogaster)
 Garastes zivju ērglis (Haliaeetus leucoryphus)
 Jūras ērglis (Haliaeetus albicilla)
 Madagaskaras zivju ērglis (Haliaeetus vociferoides)
 Zālamana jūras ērglis (Haliaeetus sanfordi)

 Atsauces 

 Ārējās saites 

 ADW: Haliaeetus

Kategorija:Jūras ērgļu apakšdzimta